आरोपी बुकी दुबई भागा; घर से 17 करोड़ कैश, 14 किलो सोना मिला
Mumbai Online Gaming Scam Raid Update - Police Seized Rs 17 Crore Cash, 14 Kg Gold And 200 Kg Silver From Accused Premises. महाराष्ट्र के गोंडिया में एक बिजनेसमैन से ऑनलाइन सट्टे में 58 करोड़ की ठगी हो गई। मामले में पुलिस ने शनिवार को आरोपी के घर छापा मारा तो वहां से 17 करोड़ कैश,
महाराष्ट्र के गोंदिया में एक बिजनेसमैन से ऑनलाइन सट्टे में 58 करोड़ की ठगी हो गई। मामले में पुलिस ने शनिवार (22 जुलाई) को आरोपी के घर छापा मारा तो वहां से 17 करोड़ कैश, 14 KG गोल्ड और 200 KG चांदी बरामद हुई।
पुलिस ने बताया कि अनंत जैन नाम के एक क्रिकेट बुकी ने एक ऑनलाइन गैंबलिंग प्लेटफॉर्म बनाया था। इस प्लेटफॉर्म के जरिए ही उसने ठगी को अंजाम दिया। पुलिस का कहना है कि छापे से एक दिन पहले ही वह दुबई भाग गया।
8 लाख रुपए से की ऑनलाइन जुए की शुरुआत
नागपुर पुलिस कमिश्नर ने बताया कि आरोपी अनंत जैन ने बिजनेसमैन को ज्यादा पैसे कमाने का लालच देकर ऑनलाइन सट्टा खेलने के लिए मनाया। शुरुआत में बिजनेसमैन ने हवाला एजेंट के जरिए 8 लाख रुपए अनंत जैन को ट्रांसफर किए।
जैन ने बिजनेसमैन को ऑनलाइन गैंबलिंग अकांउट खोलने के लिए वॉट्सऐप पर एक लिंक भेजी। बिजनेसमैन ने 8 लाख रुपए के साथ सट्टा खेलने की शुरुआत की।
5 करोड़ कमाए तो 58 करोड़ गंवाए
गैंबलिंग की शुरुआत में बिजनेसमैन को फायदा हुआ, लेकिन बाद में वह हारने लगा। कुल मिलाकर उसने सिर्फ 5 करोड़ रुपए कमाए, वहीं 58 करोड़ गंवा दिए।
बिजनेसमैन को शक हुआ कि ज्यादातर मौकों पर वह हार ही रहा है तो उसने अपने पैसे वापस मांगे, लेकिन जैन ने मना कर दिया। इसके बाद बिजनेसमैन ने पुलिस में शिकायत दर्ज कराई।
कैश की बड़ी जब्ती से जुड़ी यह खबरें भी पढ़ें...
38 करोड़ बरामदगी के बाद WAPCOS के पूर्व CMD गिरफ्तार: दिल्ली समेत 19 ठिकानों पर CBI की रेड, कीमती सामान मिले
CBI ने आय से अधिक संपत्ति के मामले में मई 2023 में वाटर एंड पावर कंसल्टेंसी (WAPCOS) के पूर्व CMD राजेंद्र कुमार गुप्ता और उनके बेटे गौरव सिंगल को गिरफ्तार किया था। जांच एजेंसी ने इससे पहले उनके दिल्ली समेत 19 ठिकानों पर रेड डाली थी, जिसमें 38 करोड़ रुपए कैश बरामद हुआ था। पूरी खबर पढ़ें...
अहमदाबाद में इनकम टैक्स की चिरिपाल ग्रुप पर रेड: 25 करोड़ नकद और 15 करोड़ की ज्वेलरी मिली
गुजरात में टेक्सटाइल, पैकेजिंग और शिक्षा से जुड़े चिरिपाल ग्रुप के ठिकानों पर इनकम टैक्स ने पिछले साल जुलाई में छापेमारी की थी। रेड में 25 करोड़ नकद और 15 करोड़ रुपए कीमत की ज्वेलरी मिली है। ग्रुप से जुड़े एक व्यक्ति के बंगले की जांच के दौरान बेडरूम की अलमारी से 16 करोड़ रुपए नकद मिले। पूरी खबर पढ़ें...